钦定古今图书集成/理学汇编/学行典/第240卷 > 欧善堂
## 钦定古今图书集成/理学汇编/学行典/第240卷 > 欧善堂

按《宁远县志》：“欧善堂，普安坊人。洪武初，李文卿内附，
馀党未息，平章杨璟驻兵道州，议县北十里外尽屠
之。善堂年九十馀，总县事，率众耆说璟曰：‘兵以辑乱
为功，今峒獠之外，皆赤子被胁从耳，岂可杀无辜也’？
璟悟，授令旗健马，使止之。善堂握旗骤马，一夜驰百
五十里，植旗其地，大兵后至，望旗而止。于是居民赖”
以全活者数万。有顶祝焚香，死不相负者。其后人炽
昌，洵活人之报也。